Reëls en nogmaals reëls - www.bybelkennis.co.za
'n Man in blou jeans stap die bank in om 'n transaksie te doen. Die teller sê vir hom dat die persoon vir wie hy moet sien nie daar is nie – hy moet die volgende dag terugkom. Hy is doodtevrede om die volgende dag weer te kom. Hy vra die teller om net sy parkeerkaartjie te stempel. Die teller sê dat hy dit net kan doen as 'n transaksie voltooi is en daar was geen transaksie nie. Tegnies, volgens die beleid van die bank, het hy nie 'n transaksie voltooi nie. Hy vra dat hulle 'n uitsondering moet maak, want hy het gekom vasbeslote om 'n transaksie te doen. Die teller staan vas: "Jammer dit is ons beleid. Reëls is reëls."
Hy besluit hy gaan dan wel 'n besigheidstransaksie doen – hy gaan sy rekening sluit. Die man was John Akers, op daardie stadium die voorsitter van IBM. Daar was $1,5 miljoen in die rekening. Dit was 'n besigheidstransaksie en die teller kon die parkeerkaartjie stempel.
Is dit nie wat soms in ons kerke gebeur nie? Vir sommige kerke is reëls belangriker as verhoudings. As onderhoud van die reëls dié fokus van die kerk word, word vrees die primêre motiveerder. Ons sien die muggie raak, maar nie die kameel nie.